《和司马提学倡和诗韵 来教谓从者云此地故少梅追念旧乐怅然兴怀复和一章昶亦奉和一章以答从者 其四》
明代·庄昶

人间一理万物凝，夏虫底用多疑冰。我曾烂赏万花国，每谓乾坤总形色。

梅花肯欲为公寻，江北江南皆可得。指灯为火谅不难，不然枉跨城东鞍。

万紫千红总佳兴，影响前头路空暝。高斋独坐几深思，此意我知公亦知。

作者简介：庄昶（1437～1499）明代官员、学者。字孔暘，一作孔阳、孔抃，号木斋，晚号活水翁，学者称定山先生，汉族，江浦孝义（今江苏南京浦口区东门镇）人。成化二年进士，历翰林检讨。因反对朝庭灯彩焰火铺张浪费，不愿进诗献赋粉饰太平，与章懋、黄仲昭同谪，人称翰林四谏。被贬桂阳州判官，寻改南京行人司副。以忧归，卜居定山二十余年。弘治间，起为南京吏部郎中。罢归卒，追谥文节。昶诗仿击壤集之体。撰有《庄定山集》十卷。